आगे यशंवत सिन्हा ने कहा कि ऐसा लगता है कि पीएम मोदी के वित्तमंत्री इस तरह का काम कर रहे हैं कि वह सभी भारतीयों को काफी पास से गरीबी दिखाएंगे। यशवंत सिन्हा ने रोजगार के मुद्दे को लेकर भी मोदी सरकार को घेरा। उन्होंने लेख में लिखा है कि आज के समय में नौकरी नहीं मिल रही और ना ही विकास तेज हो रहा है। उन्होंने कहा कि जीडीपी घट रही है। यशवंत सिन्हा ने जीएसटी को लेकर भी सरकार पर निशाना साधा। उन्होंने कहा कि जीएसटी को सही तरीके से लागू नहीं किया, जिसका विपरीत प्रभाव नौकरी और व्यवसाय पर पडा है।